b"\n_START_ARTICLE_\nMarcel\xc2\xb7l\xc3\xad Maneja i Granell\n_START_SECTION_\nTraject\xc3\xb2ria\n_START_PARAGRAPH_\nAmb 12 anys ingress\xc3\xa0 a l'Atl\xc3\xa8tic B\xc3\xa0squet J\xc3\xbaniors de l'Hospitalet. Dos anys m\xc3\xa9s tard ja era reserva del primer equip. Acabada la guerra el club esdevingu\xc3\xa9 CB L'Hospitalet, on el 1940 es proclam\xc3\xa0 campi\xc3\xb3 d'Espanya en derrotar l'Atl\xc3\xa8tic de Gr\xc3\xa0cia per 20-17 i el 1941 fou subcampi\xc3\xb3 en caure davant el RCD Espanyol per 35-20. Aquests dos anys, a m\xc3\xa9s, fou Campi\xc3\xb3 de Catalunya. La temporada 1942-43 fitx\xc3\xa0 pel RCD Espanyol. A continuaci\xc3\xb3 jug\xc3\xa0 tres temporades al Cercle Cat\xc3\xb2lic de l'Hospitalet i finalment al Joventut de Badalona durant set temporades, fins a la seva retirada el 1953. Amb el club badalon\xc3\xad fou dos cops campi\xc3\xb3 d'Espanya el 1948 i 1953 i tres cops campi\xc3\xb3 de Catalunya els anys 1949, 1952 i 1953. Fou internacional amb Espanya als anys 1940. Fou entrenador de l'Espanyol, Sants femen\xc3\xad i Pedagogium. Va rebre la Medalla d'Honor de la FEB i la Medalla de M\xc3\xa8rit de al Federaci\xc3\xb3 Catalana."